***Ipoly Erdő Zrt.***

***AJÁNLATTÉTELI FELHÍVÁS***

**Tölgy rönk értékesítésére**

**Tételszám:**

* **01/2022**
* **02/2022**

**……………………………..**

***Balassagyarmat, 2022.02.09.***

1. **ÁLTALÁNOS INFORMÁCIÓK**

**II. 1. Ajánlatkérő neve, címe, telefon-és telefaxszáma**

Ipoly Erdő Erdészeti Zártkörűen Működő Részvénytársaság
Székhelye: 2660 Balassagyarmat Bajcsy-Zsilinszky u. 10.
Telefon: +36-35-300-769
Fax: +36-35-301-424

**II. 2. Az értékesítésre kerülő fafaj típusa, és mennyisége**
**Fafaj:** Kocsánytalan tölgy
**Termék:** Tölgy fűrészipari rönk

A bemutatott tételek a volt magyar szabvány szerint felkészítve, a hosszúsági túlméret 10 cm, köbözés csúcsátmérő alapján, a magyar köböző könyv szerint.

A tétel feladás előtt nem kerül újra köbözésre.

**Az eladásra ajánlott tölgyrönk mennyisége:**

|  |  |  |
| --- | --- | --- |
| **Tételszám** | **ErdészetErdőrészlet** | **Mennyiség (m3)** |
| 01.Tétel | Kelet-Cserháti Erdészet | 80,37 |
| 02. Tétel | Salgótarjáni Erdészet | 34,89 |

**Paritás:** Kövesúti rakodón, kamionra rakva.
Azon ajánlatokat, amelyek nem az eladó bemutatási helyen megadott árparitással kerülnek benyújtásra, a kiértékelésnél nem áll módjában az Ajánlatkérőnek figyelembe venni.

**Helyszíni megtekintés ideje: 2022.02.14.-2022.02.17. 8.00 - 14.00 óráig**Amennyiben a megadott időpont az ajánlattevőnek nem megfelelő, azt megelőzően munkanapokon naponta 8.00 és 16.00 óra között, az adott kapcsolattartóval **kötelezően előre egyeztetett** időpontban is megtekinthető a faanyag.

**Helyszíni megtekintés helye, helyszíni kapcsolattartó:**

|  |  |  |  |  |  |
| --- | --- | --- | --- | --- | --- |
| **Tételszám** | **Erdészet** | **Hely** | **GPS koordináták** | **Kapcsolattartó** | **Elérhetősége** |
| 01.tétel | Kelet-Cserháti Erdészet | Szécsény – MÁV rakodó | N48.094167E19.521389 | Márkus Viktorműszaki vezető | +36 20 236 01 07 |
| 02. tétel | Salgótarjáni Erdészet | Szőrős-puszta rakodó | N48.0822E19.8859 | Kirisics Lajos műszaki vezető | +36 20 468 70 94 |

**II. ALKALMASSÁGI FELTÉTELEK**

Az ajánlattételi eljárás nyilvános. Az ajánlattételi eljárásban azon belföldi vagy külföldi székhelyű jogi személyek, gazdálkodó szervezetek vehetnek részt, melyek megfelelnek az ajánlattételi felhívásban foglalt feltételeknek.
Az eljárás nyelve magyar.
Az ajánlatban több nyelven szereplő iratok esetén minden esetben a magyar nyelvű irat az irányadó.

**II.1. Kizáró okok**

Az eljárásban nem lehet Ajánlattevő, illetve az eljárásból kizárásra kerül, aki:

* végelszámolás alatt áll, vagy az ellene indított csődeljárás vagy felszámolási eljárás folyamatban van;
* tevékenységét ő maga, vagy más arra jogosult szerv felfüggesztette;
* gazdasági, illetőleg szakmai tevékenysége során elkövetett bűncselekménnyel kapcsolatban hozott jogerős bírósági ítélet hatálya alatt áll, vagy az ítélet folytán bekövetkezett büntetett előélethez fűződő hátrányok alól nem mentesült, illetőleg a jogi személlyel szemben alkalmazható büntetőjogi intézkedésekről szóló 2001. évi CIV. törvény alapján hozott jogerős bírósági ítélet hatálya alatt áll;

*Igazolás módja:* Az Ajánlattevőnek ajánlatában nyilatkoznia kell arról, hogy nem tartozik a fenti pontokban meghatározott kizáró okok hatálya alá.

(Nyilatkozatminta csatolva 2.sz. mellékletként.)

**II.2. Pénzügyi alkalmasság**

Az Ajánlattevő ajánlattételre, és a szerződés teljesítésére alkalmatlannak minősül, ha az ajánlattételi határidő lejártakor az Ajánlatkérővel perben, nemperes eljárásban, egyéb jogvitában áll, vagy az Ajánlatkérővel szemben ki nem fizetett, 30 napnál régebben lejárt tartozása van.

*Igazolás módja:* Az Ajánlattevőnek az ajánlatában nyilatkoznia kell arról, hogy az ajánlattételi határidő lejártakor az Ajánlatkérővel perben, nemperes eljárásban, egyéb jogvitában nem áll, vagy az Ajánlatkérővel szemben ki nem fizetett, 30 napnál régebben lejárt tartozása nincs.

(Nyilatkozatminta csatolva 2.sz. mellékletként.)

**III. AZ AJÁNLAT BENYÚJTÁSA**

**III.1. Az ajánlati ár megképzése**

Az Ajánlattevő köteles az ajánlati árát tételenként 1 m3-re vetítve, nettó összegben, Euroban (Euro/m3) megadni. A fizetés teljesítése is Euro (EUR) történik.

1 tétel tölgyrönkre csak 1 ajánlati ár adható, alternatív ajánlat nem tehető.

**III.2. Az árajánlat benyújtásának határideje**

 **2022.02.17. nap 15.00 óra**

**III.3. Az árajánlat benyújtásának címe**

Ipoly Erdő Erdészeti Zártkörűen Működő Részvénytársaság – Kelet-Cserháti Erdészet
Székhelye: 3170 Szécsény, Rákóczi út 34.

**III.4. Az árajánlat formai követelményei**

Az árajánlatot postai úton vagy személyesen, **zárt borítékban** a fent megjelölt határidőig egy eredeti példányban kell benyújtani az 3. sz. mellékletként csatolt felolvasólapon. Az ajánlat mellékleteként szükséges benyújtani továbbá a 2. sz. mellékletként csatolt, kitöltött ajánlattételi nyilatkozatot.

A borítékon szerepelnie kell a következő szövegnek:

**„Árajánlatkérés tölgyrönk értékesítésére (tételszám: 01/2022 és/vagy 02/2022)”
„Tilos felbontani az árajánlat-tételi határidőig!”**

**III.5. Ajánlatok felbontása**

Az Ajánlatkérő tájékoztatja az Ajánlattevőket, hogy az ajánlatok felbontása nyilvános, és a bontáson az Ajánlattevők személyesen vagy meghatalmazott útján részt vehetnek. Az ajánlatok felbontására az árajánlattételi határidő lejártakor azonnal sor kerül.

A bontás helyszíne: Ipoly Erdő Zrt. Kelet-Cserháti Erdészet 3170 Szécsény, Rákóczi út 34. szám alatti iroda.

Az Ajánlatkérő közli az Ajánlattevőkkel, hogy az ajánlattételi határidő után benyújtott ajánlatokat érvénytelennek tekinti, és azokat nem bírálja el jelen eljárásban.

**Az ajánlatok felbontásának ideje: 2022.02.17. nap 15.15 óra**

**III.6. Az eredményhirdetés legkésőbbi időpontja**

 **2022.02.17 nap 16.00 óra**

Az ajánlatok kiértékelését az Ajánlatkérő által létrehozott bizottság végzi. Az Ajánlatkérő az eljárás eredményéről az Ajánlattevőket az Ajánlattevők által a felolvasólapon megadott e-mail címre küldött értesítéssel tájékoztatja.

**III.7. Szerződéskötés tervezett legkésőbbi időpontja**

**2022.02.21. nap 16.00 óra**

**III.8. Elbírálás módja és szempontja**

Az Ajánlattételi felhívásban meghatározott alkalmassági követelmények alapján a legmagasabb összegű ellenszolgáltatásra vonatkozó ajánlatot benyújtó Ajánlattevővel kerül sor szerződéskötésre.

Amennyiben ugyanarra a tételre több Ajánlattevő is ugyanazon árat adja, az Ajánlatkérőnek jogában áll eldönteni, hogy melyik Ajánlattevő részére értékesíti az adott tételt.

**IV. AZ AJÁNLATOK ÉRVÉNYESSÉGÉNEK VIZSGÁLATA**

Az Ajánlatkérő megvizsgálja, hogy az Ajánlattevő ajánlata érvényes-e. Érvénytelen az ajánlat, ha:

1. azt az Ajánlattételi felhívásban meghatározott határidő lejárta után nyújtották be;
2. az Ajánlattevőt az eljárásból kizárták;
3. az Ajánlattevő nem felel meg az ajánlattétel vagy a szerződés teljesítéséhez szükséges alkalmassági követelményeknek;
4. egyéb módon nem felel meg az ajánlattételi felhívásban, valamint a jogszabályokban meghatározott feltételeknek.

**V. AJÁNLATI KÖTÖTTSÉG**

Az ajánlati kötöttség az ajánlattételi határidő lejártával kezdődik. Az Ajánlattevő ajánlatát e határidő lejártáig módosíthatja vagy visszavonhatja. Az Ajánlattevő a felhívásban meghatározott eredményhirdetési időpontot követő **10 (tíz) napig** marad kötve ajánlatához.

**VI. A TÖLGYRÖNK ÁTVÉTELE, FIZETÉSI FELTÉTELEK**

**VI.1. A megvásárolt tétel átvétele, elszállítása:**

A szerződés megkötését követően az Ajánlatkérő számlát állít ki a megvásárolt tétel(ek)ről az Ajánlattevő felé. A megvásárolt tétel átadás-átvétele a már megtekintett állapotban az Ajánlatkérő (eladó) telephelyén történik. Reklamációnak helye nincs. A vételár teljes kiegyenlítéséig a tölgyrönk nem szállítható el, az Ajánlatkérő tulajdonában marad.

A nyertes Ajánlattevő köteles a számla kibocsátását követő **10 munkanapon belül** a tölgyrönköt eladó telephelyéről elszállítani.

**VI.2. Fizetési feltételek**

Fizetés a kiállított számla ellenében, a számla keltétől számított 8 banki napon belül, banki átutalással.

**VII. EGYÉB KIKÖTÉSEK**

**VII.1. Kapcsolattartás**

Az Ajánlattevő a megfelelő ajánlattétel érdekében az ajánlattételi felhívásban foglaltakkal kapcsolatban kiegészítő (értelmező) tájékoztatást kérhet az Ajánlatkérőtől az ajánlattételi határidő lejártáig.

Az ajánlattétellel kapcsolatban kapcsolattartásra jogosult az Ajánlatkérő részéről:

**Bajnai Csaba erdészetvezető**

**tel: +36/20 468-70-60**

**Márkus Viktor műszaki vezető**

**tel: +36/20 236-01-07**

**Lévárdi György erdészetvezető**

**tel: +36/20 468-70-92**

**Kirisics Lajos műszaki vezető**

**tel: +36/20 468-70-94**

**VII.2. Elállási kikötések**

**Az** Ajánlatkérő az ajánlattételi felhívást az ajánlattételi határidő lejárta előtt bármikor visszavonhatja, amelyről az Ajánlattevőt írásban értesíti.

Az Ajánlatkérő kiköti, hogy jogosult az Ajánlattételi felhívást és az egész értékesítési eljárást kártérítési, megtérítési, szerződéskötési vagy bármilyen más kötelezettség teljes kizárásával indokolás nélkül érvénytelennek, eredménytelennek minősíteni az eljárás bármely szakaszában.

Az Ajánlatkérő a jelen eljárás nyertesével kötött adásvételi szerződéstől eláll, ha számlán rögzített fizetési határidőig az Ajánlattevő (vevő) a vételárat nem fizeti ki.

**VIII. AZ ELJÁRÁS EREDMÉNYTELENSÉGÉNEK ESETEI**

Az eljárás eredménytelen, ha

1. nem nyújtottak be ajánlatot
2. kizárólag érvénytelen ajánlatot nyújtottak be
3. egyik Ajánlattevő által benyújtott ajánlat sem éri el az Ajánlatkérő által kalkulált piaci átlagárat
4. valamelyik Ajánlattevőnek az eljárás tisztaságát vagy a többi Ajánlattevő érdekeit súlyosan sértő cselekménye miatt Ajánlatkérő az eljárás eredménytelenné nyilvánításáról dönt.

**IX. Mellékletek**

* 1. **számú melléklet**

**Kelet-Cserháti Erdészet**

1. **tétel tölgy fűrészrönk**

**Szécsény MÁV rakodó**

* 1. **számú melléklet**

**Salgótarjáni Erdészet**

1. **tétel tölgy fűrészrönk**

**Szőrőspuszta rakodó**

Jelen ajánlattételi felhíváshoz csatolva

**2.számú melléklet**

**Ajánlattételi nyilatkozat**

Jelen ajánlattételi felhíváshoz csatolva

**3.számú melléklet**

**Felolvasólap**

Jelen ajánlattételi felhíváshoz csatolva

Balassagyarmat, 2022.02.08.

  **Ipoly Erdő Zrt.**

 2.számú melléklet

**AJÁNLATTÉTELI NYILATKOZAT**

**Tisztelt Ipoly Erdő Zrt!**

Alulírott
 Cégnév:……………………………………………………………………………..

 Székhely:……………………………………………………………………………

Elérhetőségek:………………………………………………………………………

………………………………………………………………………………………

E-mail értesítési cím:………………………………………………………………..

Adószám:……………………………………………………………………………

Bankszámlaszám:…………………………………………………………………...

melyet képvisel: …………………………………………………………………………….

miután megvizsgáltuk az Ipoly Erdő Zrt. tölgyrönk értékesítésére vonatkozó ajánlattételi felhívását, az abban foglaltakat tudomásul vettük, nyilatkozunk, hogy az általunk képviselt gazdálkodó szervezet nem tartozik az alábbi kizáró okok hatálya alá:

* végelszámolás alatt áll, vagy az ellene indított csődeljárás vagy felszámolási eljárás folyamatban van,
* tevékenységét ő maga, vagy más arra jogosult szerv felfüggesztette,
* gazdasági, illetőleg szakmai tevékenysége során elkövetett bűncselekménnyel kapcsolatban hozott jogerős bírósági ítélet hatálya alatt áll, vagy az ítélet folytán bekövetkezett büntetett előélethez fűződő hátrányok alól nem mentesült, illetőleg a jogi személlyel szemben alkalmazható büntetőjogi intézkedésekről szóló 2001. évi CIV. törvény alapján hozott jogerős bírósági ítélet hatálya alatt áll.

Az Ajánlattevő nyilatkozik továbbá, hogy a vételi ajánlat beérkezési határidejének napján az Ajánlatkérővel perben, nemperes eljárásban, egyéb jogvitában nem áll, vagy az Ajánlatkérővel szemben ki nem fizetett, 30 napnál régebben lejárt tartozása nincs.

Kelt: ……………………2022. év………………hó……….nap

 ……………………………………….

 cégszerű aláírás

 3.számú melléklet

**FELOLVASÓLAP**

**Tisztelt Ipoly Erdő Zrt!**

Alulírott

Cégnév:…………………………………………………………………………….

Székhely: ………………………………………………………………………….

Elérhetőségek: …………………………………………………………………….

 ……………………………………………………………………………………..

E-mail értesítési cím: ………………………………………………………………

Adószám: ………………………………………………………………………….

Bankszámlaszám:………………………………………………………………….

melyet képvisel:……………………………………………………………………………

miután megvizsgáltuk az Ipoly Erdő Zrt. tölgyrönk értékesítésére vonatkozó ajánlattételi felhívását, az abban foglaltakat tudomásul vettük, és annak megfelelően ajánlatot teszünk az alábbiak szerint:

**Tételes árajánlat:**

|  |  |  |
| --- | --- | --- |
| **Tételszám** | **Erdészet** | **Ajánlati ár****Nettó (Euro/m3)** |
| **01.tétel** | **Kelet-Cserháti** | ………………… |
| **02.tétel** | **Salgótarjáni** | ………………… |

Jelen nyilatkozatunkkal kötelezettséget vállalunk arra, hogy az eljárás nyerteseként az Ajánlatkérővel szerződést kötünk, és szerződéses kötelezettségeinket teljesítjük.

Kelt: …………………… 2022. év ……………hó ………nap

 …….…………………………….

 cégszerű aláírás